Mai precis, mi se pare greu de inteles, in termeni logici, rationali, cum a putut presedintele Klaus Iohannis sa joace atat de prost o carte atat de buna, astfel incat sa iasa mai rau decat insusi PSD din aceasta afacere.Prima intrebare este cum s-a ajuns la mirobolanta solutie Tudose. Exista teoria potrivit careia acesta ar fi fost ultima varianta dintr-un lung sir prezentat de Liviu Dragnea presedintelui, incepand cu doamnele Dan si Dancila, trecand prin domnii Fifor, Ciolacu si Tutuianu, pentru a ajunge la Mihai Tudose ca solutie finala.Si daca presedintele il refuza si pe Tudose, ce se intampla? Ca asta nu inteleg. De ce a acceptat presedintele fara obiectii publice, din prima, un candidat care contravine total criteriilor enuntate de chiar domnia sa : integritate, caci e plagiator, si competenta, pentru ca potrivit evaluarii dlui Valcov are zero realizari.Premierul zero si plagiator acceptat fara obiectii, asta nu pot intelege chiar daca admitem existenta unui troc mai amplu care sa includa sefia SIE si garantii privind Justitia.Acum eu nu ma indoiesc ca Liviu Dragnea era dispus sa promita orice la cat era de incoltit, dar ce garantii credibile poate da tatal "elefantilor" ca se va si tine de cuvant?Explicatia ar putea fi mai subtila decat pare la prima vedere.Exista o decizie a CCR care spune ca presedintele poate refuza motivat o singura propunere. A doua devine, deci, obligatorie. Oare presedintele s-o fi temut ca, daca respinge prima propunere, a doua va fi chiar mai rea si, speta odata ajunsa la un CCR, calea PSD va fi larg deschisa, asa cum a fost in ultima vreme, fara exceptie, cand s-a ajuns la judecata Curtii Constitutionale? E o varianta pe care n-as exclude-o deloc.Exista si teoria, sustinuta in mod straniu de chiar Dan Tapalaga , ca presedintele ar fi fost cel care l-a cerut, l-a impus practic pe dl Tudose, anuntand ca nu va accepta nicio alta propunere in afara de aceasta.Ce nu inteleg si mi se pare ca nu se leaga deloc este de ce sa invoci citeriile de competenta si integritate cand te pregatesti sa-l ceri pe Mihai Tudose? Ca sa ai cu ce sa fii apoi atacat?Acest scenariu este demolator nu pentru imaginea lui Liviu Dragnea, care in raport cu propriul electorat iese victima si este partial eliberat de Tudose, ci pentru imaginea lui Klaus Iohannis, pentru ca il transforma pe dl Tudose in premierul sau, adica exact, dar exact ceea ce ar conveni cel mai mult PSD si lui Liviu Drangea.De altfel, Liviu Dragnea a si avut grija sa se disocieze discret, prin apropiatii sai, care s-au abtinut de la votul din CEx pentru noul premier.Nu e intamplator, cred, faptul ca aceasta varianta, a presedintelui care a ales si a impus, a fost impinsa pe surse din anturajul lui Liviu Dragnea intreaga zi de luni, pana la deznodamant. Deci este, probabil, ceea ce vrea PSD sa acrediteze. De ce, e simplu.Tot ce va face rau dl Tudose, tot ce va fi nerealizare va fi pus in bratele premierului ales de Iohannis, nu-i asa? Iar Liviu Dragnea si PSD se vor putea lamenta in continuare, in fata propriului electorat, ca au fost invinsi de sistem.Cat de mare e prejudiciul, cel putin de etapa, pentru dl Iohannis se vede pe Facebook unde este electoratul sau.Oamenii nu pot intelege ce s-a intamplat cu criteriile presedintelui si de ce a acceptat atat de usor ceva care le contrazice total. Daca de la PSD, dupa tot ce am vazut in ultimele 6 luni cel putin, cred ca deja ne putem astepta la orice, de la Iohannis asteptarile erau altele, mai ales in chestiuni esentiale.Pe calcul politic cinic, Klaus Iohannis poate gandi ca, prin desemnarea lui Tudose, blocheaza ridicarea unui potential contracandidat periculos pentru 2019. Dar e foarte greu pentru electoratul sau sa accepte ideea ca va avea un premier ca Tudose, ca sa nu aiba presedintele contracandidat la prezidentiale.Varianta Tudose este teribil de proasta si pentru SRI. Dupa ce de un an de zile, dl Hellvig s-a straduit sa ne convinga ca a retras serviciul de unde nu-i fierbea oala, ca totul e constitutional, legal, reformat, aparitia acestui premier care e in acelasi timp un soi de politruc venit parca din Neanderthalul politicii romanesti si pe care practic scrie SRI, printr-o multime de detalii biografice publice, este o anulare a intregului demers.Adica nu numai ca nu te-ai retras in cazarma, dar mai si promovezi o asemenea figura politica.Cred ca trebuie sa fii de o uimitoare inabilitate, ca sa nu o zic mai pe romaneste, sa iti dai singur cu tesla intr-un mod concurat doar de prestatia lui Liviu Dragnea in criza Grindeanu. Nu spun insa ca e imposibil.Un cunoscut politician imi spunea la un moment dat ca o greseala comuna a comentatorilor si a publicului este sa ignore magnitudinea efectelor prostiei pure in politica romaneasca, cu mult mai grave decat ale conspiratiilor despre care ne place sa credem ca explica fiecare aparenta prostie.Deci ne aflam in situatia in care, prin desemnarea lui Tudose, raportat la propriile electorate, aparentii infranti pot iesi cel mai bine, cu guvernarea in traista si victimizati in lupta grea cu sistemul, iar aparentul invingator pierde prin asocierea cu un personaj nefrecventabil oricum l-ai lua.Ce se va intampla cu bugetul, in conditiile in care deja deficitul este de trei ori mai mare decat in aceeasi perioada a anului trecut , incasarile mai mici? Si asta in conditiile in care am avut un ministru de Finante care cat de cat s-a straduit sa mai puna frana populismelor.Tot ce pot sa mai sper, cu mari rezerve insa, este ca asaltul asupra Justitiei sa mai ia o pauza, desi vantul suflat in panzele antiJustitiei de CCR este atat de puternic si eficient incat trebuie o minune ca victoria lui Dragnea sa nu fie deplina.